22 കോടിയുടെ മയക്കുമരുന്ന് വില്ക്കാന് ശ്രമം ഏഴു കിലോ ഹെറോയിനുമായി യുവതി പിടിയില് മുംബൈ: മുംബൈയില് വന് മയക്കുമരുന്ന് ശേഖരവുമായി യുവതി പിടിയിലായി. ഏഴു കിലോ ഹെറോയിനുമായാണ് യുവതി അറസ്റ്റിലായത്. മുംബൈയിലെ സിയോണ് ഏരിയയില് വെച്ചാണ് പ്രതിയെ ആന്റി നര്ക്കോട്ടിക്സ് സെല് ഉദ്യോഗസ്ഥര് യുവതിയെ അറസ്റ്റ് ചെയ്തത്. വന് മയക്കുമരുന്ന് വേട്ട അന്താരാഷ്ട്ര മാര്ക്കറ്റില് 22 കോടി രൂപ വിലയുള്ള ഹെറോയിനാണ് പിടിച്ചെടുത്തത്. ഹെറോയിന് വില്ക്കാനുള്ള ശ്രമത്തിനിടെയാണ് യുവതി പിടിയിലായതെന്ന് ആന്റി നര്ക്കോട്ടിക്സ് സെല് ഉദ്യോഗസ്ഥര് വ്യക്തമാക്കി. കേസ് രജിസ്റ്റര് ചെയ്തതായും അന്വേഷണം വ്യാപകമാക്കിയതായും ഉദ്യോഗസ്ഥര് പറഞ്ഞു. ഈ മാസം 10 ന് ഇന്ത്യയിലേക്ക് കടത്താന് ശ്രമിച്ച 25 കിലോ ഹെറോയിന് ഡയറക്ടറേറ്റ് ഓറ് റവന്യൂ ഇന്റലിജന്സ് പിടികൂടിയിരുന്നു. സംഭവത്തില് മൂന്നുപേരെ അറസ്റ്റ് ചെയ്യുകയും ചെയ്തു.